Og måske der var en årsag eller to til, at bilisten ikke havde så meget lyst til at få politiet for tæt på sig, for det viste sig, at den 34-årige bilist var påvirket af alkohol. Det betød, at han blev anholdt og sigtet for at køre bil i spirituspåvirket tilstand. Han har fået taget en blodprøve, der nu skal vise, hvor høj en promille den 34-årige bilist har kørt med. Derefter venter en bøde og afhængig af promillens størrelse muligvis også frakendelse af kørekortet. Den 34-årig man er fra Brovst-området. Der var tre mænd i bilen, og det var ikke kun føreren, der formentlig gerne have foretrukket at være gået under politiets radar. Også en 33-årig mand blev nemlig afsløret i at have 12 gram amfetamin i lommerne. Det svarer til at være i besiddelse af euforiserende stoffer til en værdi på gadeplan på omkring 2.400 kroner. Det ulovlige stof koster nu den 33-årige mand en bøde.

Opsummering:
En 34-årig mand fra Brovst-området var natten til fredag ikke specielt begejstret, da han kunne se, at en politipatrulje var lige i hælene på ham. Men efter et par kilometer ad Sønder Øksevej i Brovst trak bilisten ind til siden og var klar til tale med ordensmagten.